
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Δ ΕΥΤΕΡΟ _ Αρ. Φύλλου 1018 

11 Νοεμβρίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αναπροσαρμογή της αξίας ακινήτων των επιχειρή¬ 
σεων. 1 

Ανάθεση είσπραξης του Ειδικού σήματος τελών κυκλο¬ 
φορίας έτους 1997 στις Τράπεζες Αγροτική, 

Εθνική, Ιονική και ΑΙ-ΡΗΑ Πίστεως. 2 

Παράταση της εγγύησης του Ελληνικού Δημοσίου στην 
Εθνική Τράπεζα της Ελλάδος για την κάλυψη δα¬ 
νείου 100 εκατ. ΑΤ5 στην ΕΛ.ΒΟ Α.Β.Ε. 3 

Παροχή της Εγγύησης του Δημοσίου για τη χορήγηση 
δανείων προς αντικατάσταση των σφαγέντων ζώων 
λόγω του αφθώδους πυρετού που έπληξε το Νομό 

Έβρου. 4 

Παροχή της Εγγύησης του Δημοσίου για τη χορήγηση 
δανείων προς αποκατάσταση των ζημιών από το σει¬ 
σμό της 26ης Ιουλίου 1996 στην επαρχία Κόνιτσας 

του Ν. Ιωαννίνων. 5 

Καθορισμός των όρων συνεργασίας του Ο.Α.Ε.Δ. με 
Πανεπιστημιακούς φορείς για την διενέργεια ερευ¬ 
νών - μελετών, σχετικά με την πρόωρη εγκατάλειψη 
του σχολείου από τους νέους και τις ανάγκες της 


αγοράς εργασίας σε νέες ειδικότητες. 6 

Αποδοχή παραίτησης του Προέδρου του Δ.Σ. του Εθνι¬ 
κού θεάτρου Γ. Βέλτσου. 7 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1115944/10616/Β0012 (1) 


Αναπροσαρμογή της αξίας ακινήτων των επιχειρήσεων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις της παραγράφου 1 του άρθρου 21 του 
Ν. 2065/1992 (ΦΕΚ 113/Α ), σύμφωνα με τις οποίες, οι 
επιχειρήσεις του άρθρου 20 του ίδιου Νόμου υποχρεού- 
νται να αναπροσαρμόζουν από το έτος 1992 και μετά, ανά 
τετραετία, την αξία των γηπέδων και κτιρίων τους. 

β. Τις διατάξεις της παραγράφου 2 του άρθρου 21 του 
Ν. 2065/1992, σύμφωνα με τις οποίες, η αναπροσαρμογή 
πραγματοποιείται με πολλαπλασιασμό της αξίας κτήσης, 
συμπλήρωσης και βελτίωσης των γηπέδων και κτιρίων με 
συντελεστές αναπροσαρμογής, για τον καθορισμό των 


οποίων λαμβάνεται υπόψη ο χρόνος κτήσης του ακινήτου 
και το ύψος του πληθωρισμού. 

γ. Την ποσοστιαία μεταβολή του γενικού δείκτη τιμών 
καταναλωτή κατά τα έτη 1991 -1995, βάσει στοιχείων της 
ΕΣΥΕ. 

δ. Τις διατάξεις του τελευταίου εδαφίου της παραγρ. 2 
του άρθρου 21 του Ν. 2065/1992, σύμφωνα με τις 
οποίες, οι συντελεστές αναπροσαρμογής, καθώς και κάθε 
άλλη λεπτομέρεια για την αναπροσαρμογή της αξίας των 
ακινήτων από το έτος 1996 και μετά καθορίζονται με απο¬ 
φάσεις του Υπουργού Οικονομικών, που δημοσιεύονται 
στην Εφημερίδα της Κυβερνήσεως. 

ε. Τις διατάξεις της αριθ. 1107147/1239/006Α/ 
4.10.1996 (ΦΕΚ 922/Β ) κοινής απόφασης του Πρωθυ¬ 
πουργού και του Υπουργού Οικονομικών με την οποία 
ανατέθηκαν αρμοδιότητες στους Υφυπουργούς Οικονο¬ 
μικών. 

στ. Από τις διατάξεις αυτής της απόφασης δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Για την αναπροσαρμογή της αξίας των ακινήτων, που θα 
πραγματοποιηθεί κατά το έτος 1996, ισχύουν τα εξής: 

1. Ως αξία κτήσης των ακινήτων που αποκτήθηκαν μέχρι 
την 31 Δεκμβρίου 1991, λαμβάνεται η αξία που προέκυψε 
από την αναπροσαρμογή της αξίας των ακινήτων με βάση 
τα οριζόμενα απόταάρθρα21 και22τουΝ. 2065/1992. 

2. Για τις επιχειρήσεις, που δεν είχαν υποχρέωση να 
αναπροσαρμόσουν την αξία των ακινήτων τους κατά το 
έτος 1992, ως αξία κτήσης των ακινήτων που απόκτησαν 
μέχρι και την 31 Δεκεμβρίου 1991, λαμβάνεται η αξία που 
εμφανίζετο στα βιβλία της επιχείρησης την 31 Δεκεμ¬ 
βρίου 1991. 

3. Για τις επιχειρήσεις, που προήλθαν από μετατροπή ή 
συγχώνευση διαφόρων επιχειρήσεων με βάση τις διατά¬ 
ξεις του Ν.Δ. 1297/1972 (ΦΕΚ 217/Α') ή του Ν. 2166/ 
1993 (ΦΕΚ 137/Α - ) από την 1 η Ιανουάριου 1992 και μετά, 
ως αξία κτήσης των ακινήτων λαμβάνεται η αξία που κατα- 
χωρήθηκε στην πρώτη επίσημη απογραφή της νέας επι¬ 
χείρησης. 

4. Η αναπροσαρμογή της αξίας των ακινήτων θα πραγ¬ 
ματοποιηθεί, με την επιφύλαξη των διατάξεων της παρ. 3 
του άρθρου 21 του Ν. 2065/1992, με πολλαπλασιασμό 
της πιο πάνω αξίας κτήσης με τους πιο κάτω συντελεστές: 

- α. Η αξία των ακινήτων, που αποκτήθηκαν μέχρι και 
την 31 Δεκεμβρίου 1991, με συντελεστή 1,80, προκειμέ- 

νου για γήπεδα και 1,60, προκειμένου για κτίρια. 

- β. Η αξία των ακινήτων, που αποκτήθηκαν από την 1 η 
Ιανουάριου 1992 μέχρι και την 31 Δεκεμβρίου 1992, με 
συντελεστή 1,55, προκειμένου για γήπεδα και 1,35, προ¬ 
κειμένου για κτίρια. 

- γ. Η αξία των ακινήτων, που αποκτήθηκαν από την 1η 
Ιανουάριου 1993 μέχρι και την 31 Δεκεμβρίου 1993, με 
συντελεστή 1,35, προκειμένου για γήπεδα και 1,25, προ¬ 
κειμένου για κτίρια. 

- δ. Η αξία των ακινήτων, που αποκτήθηκαν από την 1η 
Ιανουάριου 1994 μέχρι και την 31 Δεκεμβρίου 1994, με 
συντελεστή 1,20, προκειμένου για γήπεδα και 1,10, προ¬ 
κειμένου για κτίρια. 

- ε. Η αξία των ακινήτων, που αποκτήθηκαν από την 1 η 
Ιανουάριου 1995 μέχρι και την 31 Δεκεμβρίου 1995, με 
συντελεστή 1,10, προκειμένου για γήπεδα και 1,05, προ¬ 
κειμένου για κτίρια. 

Η αξία των ακινήτων που αποκτήθηκαν από την 1η Ια¬ 
νουάριου 1996 και μετά δεν υπόκειται σε αναπροσαρ¬ 
μογή. 

Ομοίως, οι επιχειρήσεις, που προέκυψαν από μετα¬ 
τροπή ή συγχώνευση άλλων επιχειρήσεων με βάση τις δια¬ 
τάξεις του Ν. 2166/1993 θα εφαρμόσουν, ανεξάρτητα 
από το χρόνο που έγινε ο μετασχηματισμός, τους πιο πάνω 
συντελεστές αναπροσαρμογής, ανάλογα με το χρόνο κτή¬ 
σης των ακινήτων από τις συγχωνευθείσες ή μετατραπεί- 
σες επιχειρήσεις, για τα ακίνητα που αποκτήθηκαν από 
αυτές μέχρι και την 31η Δεκεμβρίου 1995. 

5. Οι αποσβέσεις επί της αξίας κάθε κτιρίου που έχουν 
γίνει μέχρι και την προηγούμενη από το χρόνο της αναπρο¬ 
σαρμογής διαχειριστική χρήση αναπροσαρμόζονται οτο 
σύνολό τους, με βάση τους συντελεστές της προηγουμέ- 
νης παραγράφου, ανάλογα με το χρόνο κτήσης αυτού. 

6. Με την αναπροσαρμογή των αποσβέσεων, σύμφωνα 
με όσα ορίζονται στην προηγούμενη παράγραφο, δεν τρο¬ 
ποποιούνται τα οικονομικά αποτελέσματα των επιχειρή¬ 
σεων, που προέκυψαν κατά την προηγούμενη της ανα¬ 
προσαρμογής διαχειριστική χρήση. 

7. Οι διατάξεις της παρούσας εφαρμόζονται και επί των 
ακινήτων των βιομηχανικών περιοχών της Α.Ε. «Ελληνική 
Τράπεζα Βιομηχανικής Αναπτύξεως» (Ε.Τ.Β.Α.). Ως αξία 
κτήσης αυτών λαμβάνεται αυτή που προέκυψε από την 
εφαρμογή των διατάξεων της παρ. 7 του άρθρου 22 του Ν. 
2065/1992. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 1996 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-+- 

Αριθ. 1114700/9421-5/0016 (2) 

Ανάθεση είσπραξης του Ειδικού σήματος τελών κυκλοφο¬ 
ρίας έτους 1997 στις Τράπεζες Αγροτική, Εθνική, Ιο- 
νική και ΑΕΡΙ-ΙΑ Πίστεως. 

Ο ΥΠΟΥΡΓΟΙ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του δευτέρου εδαφίου της παραγράφου 
1 του άρθρου 2 του Ν.Δ. 356/1974 (ΚΕΔΕ), όπως αυτό 
προστέθηκε με το άρθρο 2 του Ν. 599/1977 σύμφωνα με 
τις οποίες μπορεί να ανατεθεί κατ, εξαίρεση η είσπραξη 
δημοσίων εσόδων στις Τράπεζες ή οε άλλους οργανι¬ 


σμούς κοινής ωφελείας ή πιστωτικούς οργανισμούς ή στα 
Ελληνικά Ταχυδρομεία ή σε άλλες δημόσιες αρχές και ότι 
με απόφαση του Υπουργού Οικονομικών καθορίζεται ο 
τρόπος και η διαδικασία της είσπραξης, καθώς και ο έλεγ¬ 
χος για την είσπραξη αυτών. 

β. Τις διατάξεις του άρθρου 11 του Ν. 2362/1995 «Περί 
Δημοσίου Λογιστικού ....» (ΦΕΚ 247 Α’). 

γ. Τις διατάξεις του άρθρου 36 του Ν. 2093/1992, όπως 
ισχύουν. 

δ. Τις διατάξεις του έκτου εδαφίου του άρθρου 3 της 
απόφασης μας αριθμ. 1037601/3210/0014/15.3.1993, 
όπως αντικαταστάθηκε με την παραγρ. 3 της απόφασής 
μας αριθ. 1015642/1444/0014/9.2.1994. 

ε. Τις διατάξεις του Π.Δ. 16/1989 «Περί Κανονισμού 
Λειτουργίας των Δ.Ο.Υ. και Τοπικών Γ ραφείων». 

στ. Την ανάγκη καθορισμού των Τραπεζών που θα δια¬ 
θέσουν τα ειδικά σήματα τελών κυκλοφορίας έτους 1997 
και θα εισπράξουν για λογαριασμό του Δημοσίου τα ανα- 
λογούντα ποσά, προς άμεση εξυπηρέτηση του όγκου των 
συναλλασσομένων. 

ζ. Την αριθμ. 11 07147/1239/0006Α/4.10.96 (ΦΕΚ 
922 Β') κοινή απόφαση του Πρωθυπουργού και του 
Υπουργού Οικονομικών με την οποία ανατίθενται αρμο¬ 
διότητες στους Υφυπουργούς Οικονομικών. 

η. Τη διαπίστωση ότι από την εφαρμογή της παρούσας 
θα προκληθεί δαπάνη στον Κρατικό Προϋπολογισμό, η 
οποία προβλέπεται να ανέλθει μέχρι του ποσού των 
150.000.000 δρχ. ήτοι 600.000 σήματα επί 250 δρχ. ανά 
σήμα πλέον ΦΠΑ και θα βαρύνει τις πιστώσεις του Υπουρ¬ 
γείου Οικονομικών, αποφασίζουμε: 

1. Αναθέτουμε την είσπραξη των εσόδων από τη διά¬ 
θεση του ειδικού σήματος τελών κυκλοφορίας αυτοκινή¬ 
των έτους 1997 στις Τράπεζες. 

α. Αγροτική 
β. Εθνική 
γ. Ιονική και 
δ. ΑΕΡΗΑ Πίστεως 
Ειδικότερα: 

Η ανάθεση αυτή αφορά ειδικά σήματα που η προμήθειά 
τους γίνεται εμπρόθεσμα και μόνον εφόσον προσκομίζο¬ 
νται τα σχετικά προεκτυπώμενα ειδοποιητήρια του ΚΕ.- 
Π.Υ.Ο. 

Τα σήματα θα χορηγούνται ακόμα και αν τα αναγραφό¬ 
μενα, στα προεκτυπωμένα ειδοποιητήρια στοιχεία, έχουν 
διορθωθεί ή συμπληρωθεί από τους φορολουμένους. 

Εξαιρετικά, δεν θα χορηγούνται ειδικά σήματα, έστω και 
αν προσκομίζονται ειδοποιητήρια, εφόσον σ’ αυτά έχουν 
γίνει διορθώσεις για τα στοιχεία που αφορούν: 

- στον αριθμό κυκλοφορίας του οχήματος 

- στο ποσό των τελών κυκλοφορίας 

- στην κατηγορία του σήματος 

Επίσης, δεν θα χορηγούνται ειδικά σήματα όταν στα 
προεκτυπώμενα ειδοποιητήρια έχει εκτυπωθεί η ένδειξη 
«ΓΙΑ ΝΑ ΠΑΡΑΛΑΒΕΤΕ ΤΟ ΣΗΜΑ ΑΠΟ ΤΡΑΠΕΖΑ ΘΑ 
ΠΡΕΠΕΙ ΝΑ ΣΥΜΠΛΗΡΩΣΕΤΕ ΤΟΝ Α.Φ.Μ. ή/και ΤΟ 
ΕΤΟΣ ΠΡΩΤΗΣ ΚΥΛΟΦΟΡΙΑΣ ΤΟΥ ΟΧΗΜΑΤΟΣ» και δεν 
έχουν συμπληρωθεί, κατά περίπτωση, τα στοιχεία αυτά. 

2. Ο εφοδιασμός των κατά τόπους καταστημάτων των 
παραπάνω τραπεζών με τα ειδικά σήματα προς διάθεση, 
θα γίνει από την Υπηρεσία Διαχείρησης Εντύπων και Αξιών 
του Δημοσίου (ΥΔΕΑΔ). 

3. Κάθε μία από τις προαναφερθείσες τράπεζες θα 
εφοδιάζεται (μόνο τα καταστήματα που έχουν τεθεί σε 
λειτουργία μέχρι την 15.10.1996) από την ΥΔΕΑΔ, με 

όλες τις κατηγορίες ειδικών σημάτων και μέχρι του αριθ¬ 
μού που θα καθορίσει η ΥΔΕΑΔ με βάση και τα στοιχεία 
διάθεσης των ειδικών σημάτων τελών κυκλοφορίας έτους 
1996. 

Για τα ελλείμματα ειδικών σημάτων που τυχόν θα πα¬ 
ρουσιαστούν, θα συντάσσεται αμέσως από το κατάστημα, 
στο οποίο έγινε η διαπίστωση, πρακτικό εις διπλούν, το 
ένα εκ των οποίων θα αποστέλλεται στην ΥΔΕΑΔ την ίδια 
μέρα. Στο πρακτικό αυτό θα αναγράφεται ο αριθμός των 
σημάτων που λείπουν κατά κατηγορία και οι αύξοντες 
αριθμοί αυτών. 

4. Η διάθεση των ειδικών σημάτων από τις Τράπεζες 
στους κατόχους των οχημάτων θα γίνει στο χρονικό διά¬ 
στημα από 1 Δεκεμβρίου 1996 μέχρι 31 Ιανουάριου 1997 
ή μέχρι την παράταση που τυχόν θα χορηγηθεί για τη διά¬ 
θεση αυτών. Στη συνέχεια η διάθεσή τους θα γίνει από τις 
ΔΟΥ. 

Η διάθεση του σήματος στους δικαιούχους θα γίνεται 
από τις τράπεζες, αφού προσκομισθεί σ’ αυτές από τους 
δικαιούχους η άδεια κυκλοφορίας του οχήματος η φωτο¬ 
τυπία αυτής, καθώς και το προεκτυπωμένο ειδοποιητήριο 
- υπεύθυνη δήλωση επί του οποίου αναγράφονται και χρή¬ 
σιμες πληροφορίες. 

5. Τα εισπραττόμενα από τις Τράπεζες ποσά θα αποδί¬ 
δονται στο Δημόσιο εντός (7) εργασίμων ημερών. Η προ¬ 
θεσμία των 7 ημερών αρχίζει από την επόμενη ημερομη¬ 
νία της είσπραξης. Η κατάθεση των εισπράξεων γίνεται 
την επόμενη ημέρα της λήξεως του 7ημέρου. 

Οι Τράπεζες που θα καθυστερήσουν να αποδώσουν στο 
Δημόσιο τα χρηματικά ποσά που έχουν εισπράξει από τα 
ειδικά σήματα τελών κυκλοφορίας πέραν του ανωτέρω 
οριζομένου χρόνου των επτά (7) ημερών, καταλογίζονται 
με τον οφειλόμενο τόκο υπερημερίας με καταλογιστική 
πράξη του αρμοδίου επιθεωρητή ο οποίος θα ερευνήσει 
την υπόθεση. 

Η πληροφόρηση τέτοιων καθυστερήσεων στη Γενική 
Διεύθυνση Επιθεώρησης για ορισμό Επιθεωρητή θα γίνε¬ 
ται από τη Διεύθυνση Επίσπραξης Δημοσίων Εσόδων 
(Δ16) με βάση τα στοιχεία που θέτουν στη διάθεσή της η 
ΔΟΥ Γενικών Εσόδων Αθηνών και το ΚΕΠΥΟ. 

6. Η απόδοση των χρημάτων αυτών από τα Κεντρικά κα¬ 
ταστήματα των Τραπεζών θα γίνεται στη ΔΟΥ Γενικών 
Εσόδων Αθηνών με τραπεζική επιταγή σε διαταγή του Ελ¬ 
ληνικού Δημοσίου, που θα συνοδεύεται με κατάσταση σε 
τρία (3) αντίγραφα στην οποία θα φαίνεται αναλυτικά κατά 
ημερομηνία είσπραξης, ο αριθμός και η αξία των διατεθέ- 
ντων σημάτων ανά κατηγορία και στο σύνολο. 

Η μία κατάσταση θα παραμείνει στη Δ.Ο.Υ. οι άλλες δύο 
θα θεωρούνται και θα παραδιδονται στην Τράπεζα εκ των 
οποίων η μία θα υποβάλλεται στην Δ5 για την πληρωμή της 
αμοιβής. 

Το γενικό σύνολο της κατάστασης πρέπει να συμφωνεί 
με το ποσό της επιταγής. 

Η ανωτέρω ΔΟΥ με την παραλαβή της επιταγής θα εκδί¬ 
δει ισόποσο αποδεικτικό είσπραξης τύπου «Α», στο όνομα 
της Τράπεζας που καταθέτει, για την εισαγωγή των εσό¬ 
δων αυτών, στον Κρατικό Προϋπολογισμό (ΚΑΕ 1363 για 
όλα τα σήματα πλην αυτών που αφορούν απαλλασσόμενα 
οχήματα, με αιτιολογία «τέλη κυκλοφορίας κάθε είδους 
οχημάτων που καταβάλλονται με τη χορήγηση ειδικού σή¬ 
ματος» και ΚΑΕ 2415 για τα σήματα των απαλλασσομένων 
οχημάτων με αιτιολογία «έσοδο από τη χορήγηση ειδικού 
σήματος τελών κυκλοφορίας και κάρτας ελέγχου καυσαε¬ 


ρίων (Ν. 2052/92 άρθρο 3 παρ. 4). 

Η ΔΟΥ Γενικών Εσόδων Αθηνών θα γνωστοποιεί κάθε 
Παρασκευή στη Διεύθυνση Είσπραξης Δημοσίων Εσόδων 
(Δ16) το σύνολο των καταθέσεων των τραπεζών όλης της 
εβδομάδας το οποίο θα αναλύεται κατά κατηγορία σημά¬ 
των. 

7. Στις τράπεζες που θα διαθέσουν το ειδικό σήμα τε¬ 
λών κυκλοφορίας έτους 1997 θα καταβληθεί αμοιβή μόνο 
για τη διάθεση των σημάτων της κατηγορίας για τα απαλ¬ 
λασσόμενα οχήματα που ορίζεται σε 250 δρχ. ανά διατιθέ¬ 
μενο σήμα της κατηγορίας αυτής. 

Η αμοιβή των τραπεζών θα καταβληθεί μέσα σε ένα (1) 
μήνα τηρουμένων ως προς την έκδοση των τιμολογίων των 
διατάξεων της παρ. 15 του άρθρου 12 του Π.Δ. 186/92 με 
έκδοση χρηματικών ενταλμάτων πληρωμής ανά κεντρικό 
Κατάστημα Τράπεζας. 

Για τον λόγο αυτό το Κεντρικό Κατάστημα κάθε Τράπε¬ 
ζας πρέπει να υποβάλει στη Διεύθυνση Οικονομικού (Δ5) 
του Υπουργείου Οικονομικών, την κατάσταση της παρ. 6 
θεωρημένη από τη ΔΟΥ Γενικών Εσόδων Αθηνών από την 
οποία να προκύπτει ο ακριβής αριθμός των διατεθέντων 
σημάτων της κατηγορίας των απαλλασσομένων οχημάτων 
μαζί με το τιμολόγιο που προβλέπεται από τον Κ.Β.Σ. 

Η δαπάνη βαρύνει τον Κρατικό Προϋπολογισμό ΚΑΕ 
0874 Ειδ. φορέα 23-110. 

8. Εντός δέκα (10) ημερών από τη λήξη του χρόνου διά¬ 
θεσης των ειδικών σημάτων από τις Τράπεζες, τα αδιά¬ 
θετα σήματα θα παραδοθούν από κάθε κατάστημα Τρά¬ 
πεζας στη ΔΟΥ, στην οποία ανήκει χωρικά το κατάστημα 
που παραδίδει, με πρωτόκολλα παράδοσης - παραλαβής, 
αντίγραφα των οποίων θα στέλνονται στην ΥΔΕΑΔ. 

Για την εξέταση τυχόν διαφορών που θα ανακύψουν 
κατά την παράδοση των σημάτων, θα οριστεί ύστερα από 
πρόταση της ΥΔΕΑΔ από τη Γ ενική Διεύθυνση Επιθεώρη¬ 
σης αρμόδιος Επιθεωρητής. 

Στην περίπτωση που από τον ως άνω έλεγχο προκύψει 
ευθύνη Τράπεζας για παράδοση λιγότερων σημάτων, αυτή 
υποχρεούται στην καταβολή της αξίας των μη παραδοθέ- 
ντων σημάτων. 

9. Κάθε Τράπεζα αναλαμβάνει: 

α) Να δημιουργεί καθημερινά μαγνητική δισκέττα, που 
θα περιέχει για κάθε κατάστημα, το πλήθος και την αξία 
των σημάτων, που διέθεσε την προηγούμενη, ανά κατηγο¬ 
ρία σήματος, η οποία θα παραλαμβάνεται από υπηρεσία 
διακίνησης στις 9 π.μ. 

β) Στο τέλος κάθε εβδομάδας να στέλνει στο ΚΕ.Π.Υ.Ο. 
τα στελέχη των ειδοποιητηρίων που προορίζονται γι’ αυτό. 

Σε περίπτωση απώλειας ή καταστροφής των στελεχών 
αυτών, τα κατά τόπους καταστήματα των τραπεζών θα 
αποστέλλουν επικυρωμένα φωτοαντίγραφα των στελεχών 
που έχουν στη διάθεσή τους. 

γ) Όσες Τράπεζες αποστε'ιλλουν με μαγνητικό μέσο τα 
παραπάνω στοιχεία πρέπει να προβαίνουν μαζί με τα ορι¬ 
ζόμενα στο εδάφιο α' και στις εξής ενέργειες: 

I. Να χορηγούν το σήμα με την προσκόμιση μόνο του 
προεκτυπωμένου ειδοποιητηρίου. 

II. Ν καταχωρούν στα μαγνητικά τους αρχεία, κατά τη 
στιγμή διάθεσης του ειδικού σήματος, τα αναλυτικά στοι¬ 
χεία πληρωμής και να στε'ιλουντην επόμενη ημέρα της τε¬ 
λευταίας εργάσιμης ημέρας του Δεκεμβρίου 1996 και την 
επόμενη ημέρα της ημερομηνίας λήξης διάθεσης του σή¬ 
ματος, στο ΚΕΠΥΟ, μαγνητική ταινία που θα περιέχει τις 
αναλυτικές εγγραφές των καταστημάτων, των αντιστοί¬ 
χων δύο περιόδων. 

Οι ταινίες θα συνοδεύονται από κατάσταση με τα περιε¬ 
χόμενα αυτών. 

III. Ν φυλάσσουν στο αρχείο τους τις αποδείξεις πληρω¬ 
μής (απόκομμα 3) που προορίζονται για το ΚΕΠΥΟ, για 
δύο (2) τουλάχιστον χρόνια. 

IV. Σε όσες περιπτώσεις απαιτηθεί περαιτέρω έλεγχος 
τα αρμόδια καταστήματα των Τραπεζών πρέπει να διαβι¬ 
βάζουν στο ΚΕΠΥΟ τα στελέχη των αποδείξεων πληρω¬ 
μής σε διάστημα 15 ημερών από την ημερομηνία που θα 
ζητηθούν. 

10. Διευκρινιστικές οδηγίες επί των ανωτέρω θεμάτων, 
θα παρασχεθούν στις Τράπεζες από το Υπουργείο Οικο¬ 
νομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Οκτωβρίου 1996 

Ο ΥΦΥΠΟΥΡΓΟΣ 

Γ. ΔΡΥΣ 

-♦- 

Αριθ. 2069618/9774/0025 (3) 

Παράταση της εγγύησης του Ελληνικού Δημοσίου στην 

Εθνική Τράπεζα της Ελλάδος για την κάλυψη δανείου 

100 εκατ. ΑΤ3 στην ΕΛ.ΒΟ Α.Β.Ε. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/12.7.1995 (ΦΕΚ 143/Α/ 
12.7.95). 

2) Την απόφαση της Διϋπουργικής Επιτροπής του άρ¬ 
θρου 5 του Ν. 2322/95 (ΣΥΝΕΔΡΙΑΣΗ ΑΡΙΘ. 44) με την 
οποία παρασχέθηκε η σύμφωνη γνώμη της στον Υπουργό 
Οικονομικών για την παράταση για έξι (6) μήνες ακόμη της 
ισχύος της εγγύησης. 

3) Το απόσπασμα πρακτικού της συνεδρίασης του Διοι¬ 
κητικού Συμβουλίου της ΕΛ.ΒΟ Α.Β.Ε. της 30.8.96 υπ’ 
αριθμ. 354 με το οποίο συμφωνεί στην εξάμηνη παράταση 
της εγγύησης. 

4) Το έγγραφο της ΕΛ.ΒΟ ΑΒΕ αριθμ. ΔΜ/ΤΖ 23/8-96 
με το οποίο ζητάει την παράταση για ακόμη έξι (6) μήνες 
της εγγύησης. 

5) Το έγγραφο αριθμ. 10883/9.10.96 της Εθνικής Τρά¬ 
πεζας της Ελλάδος (ΑΤΕ) με το οποίο συναινεί στην παρά¬ 
ταση της εγγύησης. 

6) Την κοινή απόφαση του Πρωθυπουργού και του 
Υπουργού Οικονομικών αριθμ. 1 107147/1239/0006Α/ 
4.10.96 (ΦΕΚ 922/Β/7.10.96) «Ανάθεση αρμοδιοτήτων 
του Υπουργού Οικονομικών στους Υφυπουργούς Οικονο¬ 
μικών, αποφασίζουμε: 

Παρατείνουμε την εγγύηση του Ελληνικού Δημοσίου 
που έχει παρασχεθεί με την αριθμ. 2043998/6793/0025/ 
20.11.95 απόφασή μας στην Εθνική Τράπεζα της Ελλά¬ 
δος για τη χορήγηση δανείου προς την ΕΛΛΗΝΙΚΗ ΒΙΟ¬ 
ΜΗΧΑΝΙΑ ΟΧΗΜΑΤΩΝ (ΕΛ.ΒΟ) ΑΒΕ ποσού εκατό εκα¬ 
τομμυρίων Αυστριακών σελλινίων (100.000.000 ΑΤ8) για 
την κάλυψη της παράτασης διάρκειας του δανείου για έξι 
(6) μήνες από 13.12.96 έως 13.6.97. 

Κατά τα λοιπά η ως άνω απόφασή μας ισχύει ως έχει. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Οκτωβρίου 1996 

Ο ΥΦΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-♦- 

Αριθ. 2060496/8491/0025 (4) 

Παροχή της Εγγύησης του Δημοσίου για τη χορήγηση δα¬ 
νείων προς αντικατάσταση των σφαγέντων ζώων λόγω 
του αφθώδους πυρετού που έπληξε το Νομό Έβρου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95 (ΦΕΚ Α' Τ. 143/95). 

2. Την κοινή απόφαση των Υπουργών Εθνικής Οικονο¬ 
μίας και Οικονομικών αριθ. 29885/Β. 1163/3.9.96 με την 
οποία εγκρίθηκε η χορήγηση δανείων για αντικατάσταση 
των σφαγέντων ζώων λόγω του αφθώδους πυρετού που 
έπληξε το Νομό Έβρου. 

3. Την απόφαση της Διϋπουργικής Επιτροπής του άρ¬ 
θρου 5 του Ν. 2322/95 (ΣΥΝΕΔΡΙΑΣΗ Αριθ. 46/ 
16.10.96) με την οποία παρασχέθηκε η σύμφωνη γνώμη 
της στον Υπουργό Οικονομικών για τη χορήγηση της εγγύ¬ 
ησης του Ελληνικού Δημοσίου προς κάλυψη των ανωτέρω 
δανείων. 

4. Την αριθμ. 11 07147/1239/0006Α74.10.96 κοινή 
απόφαση του Πρωθυπουργού και του Υπουργού Οικονο¬ 
μικών «ανάθεση αρμοδιοτήτων του Υπουργού Οικονομι¬ 
κών στους Υφυπουργούς Οικονομικών», αποφασίζουμε: 

Παρέχουμε την εγγύηση του Ελληνικού Δημοσίου προς 
την Αγροτική Τράπεζα της Ελλάδος (Α.Τ.Ε.) για τη χορή¬ 
γηση από αυτή δανείων στις κτηνοτροφικές μονάδες που 
είναι εγκατεστημένες και λειτουργούν, ανεξάρτητα από 
την έδρα τους, στο Νομό Έβρου, προς αντικατάσταση των 
σφαγέντων ζώων λόγω του αφθώδους πυρετού που 
έπληξε το Νομό αυτό. 

Τα δάνεια αυτά θα χορηγηθούν σύμφωνα με τους όρους 
και προϋποθέσεις που αναφέρονται στην αριθ. 29885/ 
Β.1163/3.9.96 κοινή απόφαση των Υπουργών Εθνικής 
Οικονομίας και Οικονομικών και η εγγύηση τα καλύπτει 
κατά 100%. 

Με την εγγύησή του το Ελληνικό Δημόσιο αναλαμβάνει 
την υποχρέωση να καταβάλλει στην Α.Τ.Ε. τις προερχόμε¬ 
νες από τις ανεξόφλητες δόσεις των ανωτέρω δανείων 
απαιτήσεις της. 

Εφόσον για το σκοπό αυτό έχουν χορηγηθεί δάνεια από 
την δανείστρια Τράπεζα πριν την ισχύ της παρούσας, για 
τα δάνεια αυτά και εντός των προβλεπομένων ορίων, ισχύ¬ 
ουν οι διατάξεις της παρούσας. 

Σε περίπτωση που δεν εξοφλήσουν οι πρωτοφειλέτες 
δύο συνεχόμενες δόσεις: 
α) διακόπτεται η επιδότηση του επιτοκίου και 
β) η ΑΤΕ δικαιούται αφού παρέλθει ένα τρίμηνο από τη 
λήξη της δεύτερης δόσης, να ζητήσει από το Δημόσιο την 
εξόφληση των απαιτήσεών της ύστερα από προηγούμενη 
βεβαίωσή τους στην αρμόδια Δημόσια Οικονομική Υπηρε¬ 
σία (Δ.Ο.Υ.) σοτ λογ/σμό Νο 555 σαν έσοδο του λογ/σμού 
του Δημοσίου «Κεφάλαιον Ασφαλίσεως Χρηματοδοτή¬ 
σεων εκ Κεφαλαίων ή εγγυήσει του Ελληνικού Δημοσίου» 
σύμφωνα με τις διατάξεις του Π. Δ/τος αριθ. 16/1989 
(ΦΕΚ 6/5.1.1989 τ.Α') και τις οδηγίες της εγκυκλίου μας 
με αριθμ. 98348/2945/8.8.1979). 

Η π ροα ναφε ρομέ νη Τράπεζα πρέπει να επιδιώκει μέσα 
στον ανωτέρω οριζόμενο χρόνο των τριών (3) μηνών, για 
τον οποίο το Δημόσιο καλύπτει με την εγγύησή του τους 
τόκους υπερημερίας για κάθε καθυστερημένη δόση, την 
είσπραξη των ληξιπροθέσμων εγγυημένων από το Δημό¬ 
σιο δόσεων από τους πρωτοφειλέτες με την ίδια επιμέλεια 
που δείχνει και για τα δάνεια που χορηγεί χωρίς την εγγύ¬ 
ηση του Δημοσίου. 

Σε περίπτωση κατάπτωσης της παρούσας εγγύησης η 
δανείστρια Τράπεζα θα πρέπει να υποβάλει με σχετικό έγ¬ 
γραφό της στο Γ.Λ.Κ. - Δ25-Δ', προκειμένου να εξοφλη¬ 
θούν από το Δημόσιιο οι εγγυημένες απαιτήσεις της, τα 
εξής δικαιολογητικά: 

1. Την συναφθείοα σύμβαση. 

2. Κατάσταση αναλυτικού υπολογισμού των εγγυημέ¬ 
νων απαιτήσεών της στην οποία να φαίνονται όλα τα στοι¬ 
χεία του δανείου (π.χ. χρονολογία χορήγησης, ποσό, χρο¬ 
νολογίες λήξης δόσεων, ποσά δόσεων, ποσά καταβολών, 
χρονολογίες καταβολών, τυχόν τόκοι υπερημερίας, έξοδα 
(κ.λ.π.). 

3. Το αντίγραφο της τριπλότυπης περιληπτικής κατά¬ 
στασης βεβαίωσης που επιστρέφεται θεωρημένο από την 
αρμόδια Δημόσια Οικονομική Υπηρεσία (Δ.Ο.Υ.). 

Τέλος η δανέιστρια Τράπεζα (Κεντρικό Κατάστημα), 
παρακαλείται να υποβάλλει στο Γ.Λ.Κ. - Δ25-Δ κάθε εξά¬ 
μηνο χωρίς καθυστέρηση, συγκεντρωτική κατάσταση 
στην οποία να αναφέρεται η κίνηση των ανωτέρω δανείων 
που θα χορηγηθούν από αυτή και τα Υποκαταστήματά ης, 
σύμφωνα με τις οδηγίες που έχουν δοθεί με την εγκύκλιό 
μας αριθ. 189030/24.12.75. 

Από τις διατάξεις της παρούσας προκαλείται δαπάνη εις 
βάρος του Κρατικού προϋπολογισμού, η οποία όμως δεν 
μπορεί να υπολογιστεί. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 29 Οκτωβρίου 1996 

Ο ΥΦΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-♦- 

Αριθ. 2061442/8669/0025 (5) 

Παροχή της Εγγύησης του Δημοσίου για τη χορήγηση δα¬ 
νείων προς αποκατάσταση των ζημιών από το σεισμό 

της 26ης Ιουλίου 1996 στην επαρχία Κόνιτσας του Ν. 

Ιωαννίνων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95 (ΦΕΚ 143/12.7.95 
τ.Α'). 

2. Την αριθ. οικ. 3281/ΤΠ 32/6.8.96 Κοινή Απόφαση 
των Υπουργών Εθνικής Οικονομίας και ΠΕ.ΧΩ.Δ.Ε. με 
θέμα «Αποκατάσταση των ζημιών από το σεισμό της 26ης 
Ιουλίου 1996 στην επαρχία Κόνιτσας του Ν. Ιωαννίνων και 
της Κοινότητας Δουμενών Ν. Αχαΐας. 

3. Την αριθ. οικ. 4058/ΤΠ 32/10.9.96 κοινή απόφαση 
των Υπουργών Εθνικής Οικονομίας, Οικονομικών και ΠΕ.¬ 
ΧΩ.Δ.Ε. με την οποία εγκρίθηκε η παροχή πιστωτικών 
διευκολύνσεων για την αποκατάσταση των ζημιών από τον 
σεισμό της 26ης Ιουλίου 1996 στην επαρχία Κόνιτσας του 
Ν. Ιωαννίνων. 

4. Το αριθ. οικ. 4189/ΤΠ 32.4/13.9.96 έγγραφο του 
Υπουργείου Περιβάλλοντος, Χωροταξίας και Δημοσίων 


Έργων, με το οποίο ζητά να δοεθί η εγγύηση του Δημο¬ 
σίου για την παροχή των πιστωτικών διευκολύνσεων που 
εγκρίθηκαν με την ανωτέρω αριθ. οικ. 4058/ΤΠ 32/ 
10.9.96 κοινή υπουργική απόφαση. 

5. Την πράξη Διοικητή Τράπεζας Ελλάδος αριθ. 1620/ 
89. 

6. Την απόφαση της Διϋπουργικής Επιτροπής του άρ¬ 
θρου 5 του Ν. 2322/95 (ΣΥΝΕΔΡΙΑΣΗ Αριθ. 45/ 
14.10.96) με την οποία παρασχέθηκε η σύμφωνη γνώμη 
της στον Υπουργό Οικονομικών για τη χορήγηση της εγγύ¬ 
ησης του Ελληνικού Δημοσίου προς κάλυψη των ανωτέρω 
δανείων. 

7. Την αριθ. 1107147/1239/0006Α74.10.96 κοινή 
απόφαση του Πρωθυπουργού και του Υπουργού Οικονο¬ 
μικών «ανάθεση αρμοδιοτήτων του Υπουργού Οικονομι¬ 
κών στους Υφυπουργούς Οικονομικών», αποφασίζουμε: 

Παρέχουμε την εγγύηση του Ελληνικού Δημοσίου προς 
τα Ταμεία Παρακαταθηκών και Δανείων, την Αγροτική 
Τράπεζα της Ελλάδος, την Εθνική Κτηματική Τράπεζα της 
Ελλάδος, την Εθνική Στεγαστική Τράπεζα της Ελλάδος, 
και τις Εμπορικές Τράπεζες για τη χορήγηση δανείων σε 
πληγέντες από τον σεισμό της 26ης Ιουλίου 1996 στην 
επαρχία Κόνιτσας του Ν. Ιωαννίνων ιδιώτες, επιχειρήσεις, 
εμπόρους και επαγγελματίες (περιλαμβανομένων και των 
ελευθέρων επαγγελματιών) προς αποκατάσταση των ζη¬ 
μιών τους, καθώς και για τη ρύθμιση οφειλών από δάνεια 
που είχαν χορηγηθεί μέχρι τις 26.7.96, σύμφωνα με τους 
όρους και προϋποθέσεις που αναφέρονται στις Κοινές 
Υπουργικές Αποφάσεις (Κ.Υ.Α.) 3281 /ΤΠ 32/6.8.96 και 
4058/ΤΠ 32/10.9.96. 

Η εγγύηση αυτή καλύπτει κατά 100%. 

α) Τα στεγαστικά δάνεια όλων των περιπτώσεων που 
αναφέρονται στο Κεφάλαιο Α' της προαναφερόμενης κοι¬ 
νής απόφασης των Υπουργών Εθνικής Οικονομίας, Οικο¬ 
νομικών και ΠΕ.ΧΩ.Δ.Ε. 

Δεν καλύπτονται δηλαδή τα συμπληρωματικά δάνεια 
που αναφέρονται στο Κεφάλαιο Β' αυτής. 

β) Τα δάνεια που θα χορηγηθούν σε επιχειρήσεις και 
επαγγελματίες, περιλαμβανομένων και των ελευθέρων 
επαγγελματιών προς αποκατάσταση ζημιών τους σε κτι- 
ριακές εγκαταστάσεις όπου ασκούν την οικονομική δρα- 
στηριότητά τους, που αναφέρονται στο Κεφάλαιο Γ' της 
αριθ. οικ. 4058/ΤΠ 32/10.9.96 κοινής απόφασης. 

Δεν καλύπτονται όμως τα συμπληρωματικά δάνεια που 
αναφέρονται στην παράγραφο 7 του κεφ. Γ' της ανωτέρω 
κοινής απόφασης. 

γ) Τα δάνεια που θα χορηγηθούν μέχρι και την 
30.9.1997 σε μεταποιητικές επιχειρήσεις, εμπόρους και 
επαγγελματίες, περιλαμβανομένων και των ελεύθερων 
επαγγελματιών, για την αντιμετώπιση πόσης φύσεως 
εκτάκτων αναγκών σε κεφάλαια κίνησης περιλαμβανομέ- 
νης και της εξόφλησης υποχρεώσεων, κατά οριζόμενα στο 
Κεφάλαιο Δ' της αριθ. οικ. 4058/ΤΠ 32/10.9.96 κοινής 
Υπουργικής Απόφασης και μέχρι ποσού δρχ. 30.000.000 
κατά δανειοδοτούμενο. 

και δ) Τις επιπλέον οφειλές που θα προκύψουν από τις 
ρυθμίσεις που θα γίνουν με βάση τις διατάξεις του Κεφα¬ 
λαίου Δ' παραγρ. VI της προαναφερόμενης απόφασης. 

Με την εγγύηση αυτή το Ελληνικό Δημόσιο αναλαμβάνει 
την υποχρέωση να καταβάλλει στις δανείστριες Τράπεζες 
τις προερχόμενες από τις ανεξόφλητες δόσεις των ανω¬ 
τέρω δανείων απαιτήσεις τους. 

Οι Τράπεζες αυτές σε περίπτωση που δεν εξοφλήσουν 

οι πρωτοφειλέτες τις ληξιπρόθεσμες δόσεις τους ή μέρος 
αυτών, δικαιούνται αφού περάσει ένα τρίμηνο από τη λήξη 
τους, να ζητήσουν από το Δημόσιο (Γ.Λ.Κ. - Δ.25 - Δ') την 
εξόφληση των απαιτήσεων τους μετά από προηγούμενη 
βεβαίωσή τους στην αρμόδια Δημόσια Οικονομική Υπηρε¬ 
σία (Δ.Ο.Υ.) στο λογ/σμό Νο 555 σαν έσοδο του λογ/ομού 
του Δημοσίου «Κεφάλαιον Ασφαλίσεως Χρηματοδοτή¬ 
σεων εκ Κεφαλαίων ή εγγυήσει του Ελληνικού Δημοσίου» 
σύμφωνα με τις διατάξεις του Π. Δ/τος αριθ. 16/1989 
(ΦΕΚ 6/5.1.1989 τ.Α') και τις οδηγίες της εγκυκλίου μας 
με αριθμ. 98348/2945/8.8.1979). 

Οι προαναφερόμενες Τράπεζες πρέπει να επιδιώκουν 
μέσα στον ανωτέρω οριζόμενο χρόνο των τριών (3) μηνών, 
για τον οποίο το Δημόσιο καλύπτει με την εγγύησή του τό¬ 
κους υπερημερίας για κάθε καθυστερημένη δόση, την εί¬ 
σπραξη των ληξιπροθέσμων εγγυημένων από το Δημόσιο 
δόσεων από τους πρωτοφειλέτες με την ίδια επιμέλεια 
που δείχνουν και για τα δάνεια που χορηγούν χωρίς την εγ¬ 
γύηση του Δημοσίου. 

Σε περίπτωση κατάπτωσης της παρούσας εγγύησης το 
Τ.Π. Δανείων και οι Τράπεζες θα πρέπει να υποβάλλουν 
με σχετικό έγγραφό τους στο Γ.Λ.Κ. -Δ25-Δ’, προκειμέ- 
νου να εξοφληθούν από το Δημόσιο οι εγγυημένες απαι¬ 
τήσεις τους, τα εξής δικαιολογητικά: 

1. Την συναφθείσα σύμβαση. 

2. Κατάσταση αναλυτικού υπολογισμού των εγγυημέ¬ 
νων απαιτήοεών τους στην οποία να φαίνονται όλα τα 
στοιχεία του δανείου (π.χ. χρονολογία χορήγησης, ποσό, 
χρονολογίες λήξης δόσεων, ποσά δόσεων, ποσά καταβο¬ 
λών, χρονολογίες καταβολών, τυχόν τόκοι υπερημερίας, 
έξοδα (κ.λ.π.). 

3. Το αντίγραφο της τριπλότυπης περιληπτικής κατά¬ 
στασης βεβαίωσης που επιστρέφεται θεωρημένο από την 
αρμόδια Δημόσια Οικονομική Υπηρεσία (Δ.Ο.Υ.). 

Τέλος το Ταμείο Παρακαταθηκών & Δανείων και οι Τρά¬ 
πεζες (Κεντρικά Καταστήματα), παρακαλούνται να υπο¬ 
βάλλουν στο Γ.Λ.Κ. - Δ25-Δ' κάθε εξάμηνο χωρίς καθυ¬ 
στέρηση, συγκεντρωτική κατάσταση στην οποία να ανα- 
φέρεται η κίνηση των ανωτέρω δανείων που θα χορηγη¬ 
θούν από αυτές και τα Υποκαταστήματά τους, σύμφωνα 
με τις οδηγίες που έχουν δοθεί με την εγκύκλιό μας αριθ. 
189030/24.12.75. 

Από τις διατάξεις της παρούσας προκαλείται δαπάνη εις 
βάρος του Κρατικού Προϋπολογισμού, η οποία όμως δεν 
μπορεί να υπολογιστεί. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 29 Οκτωβρίου 1996 

Ο ΥΦΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 

- +- 

Αριθ. 40210 (6) 

Καθορισμός των όρων συνεργασίας του Ο.Α.Ε.Δ. με Πα¬ 
νεπιστημιακούς φορείς για την διενέργεια ερευνών - 
μελετών, σχετικά με την πρόωρη εγκατάλειψη του σχο¬ 
λείου από τους νέους και τις ανάγκες της αγοράς εργα¬ 
σίας σε νέες ειδικότητες. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α) Τις διατάξεις του Ν.Δ. 212/69 «Περί οργανώσεως και 


διοικήσεως του Οργανισμού Απασχολήσεως Εργατικού 
Δυναμικού» (Φ.Ε.Κ. 112/Α714.6.69). 

β) Τις διατάξεις του Π.Δ. 368/89 «Οργανισμός Υπουρ¬ 
γείου Εργασίας» (Φ.Ε.Κ. 163/Α716.6.89) και του Ν.Δ. 
372/95 «Μεταφορά της Γενικής Γραμματείας Κοινωνικών 
Ασφαλίσεων από το Υπουργείο Υγείας, Πρόνοιας και Κοι¬ 
νωνικών Ασφαλίσεων στο Υπουργείο Εργασίας» (Φ.Ε.Κ. 
201 /Α714.9.95). 

γ) Τις διατάξεις του άρθρου 26 παρ. 4 του Ν. 2434/96 
«μέτρα πολιτικής για την απασχόληση και την επαγγελμα¬ 
τική εκπαίδευση και κατάρτιση και άλλες διατάξεις» 
(Φ.Ε.Κ. 188/Α /20.8.96), το οποίο αντικατέστησε το άρ¬ 
θρο 9 του Ν. 1836/89 «προώθηση της απασχόλησης και 
της επαγγελματικής κατάρτισης και άλλες διατάξεις» 
(Φ.Ε.Κ. 79/Α /14.3.89). 

δ) Την σχετική πρόταση του Ο.Α.Ε.Δ. (απόφαση 1646/ 
34/3.9.96, έγγραφα 115244/3.10.96 και 115235/ 
3.10.96). 

ε) Ότι από τις διατάξεις της απόφασης αυτής θα προ- 
κληθεί δαπάνη ύψους 8.300.000 δρχ. Η ανωτέρω δαπάνη 
έχει προβλεφθεί στον προϋπολογισμό του Ο.Α.Ε.Δ. έτους 
1996 οτον Κ.Α. 2659ΙΔ. και στον υπό κατάρτιση προϋπο¬ 
λογισμό του 1997 σε κωδικό που θα καθοριστεί. Η δαπάνη 
για την εκπόνηση των μελετών επιβαρύνει κατά 25% τον 
Ο.Α.Ε.Δ. σαν εθνική συμμετοχή, ενώ το υπόλοιπο 75% θα 
καλυφθεί από την Ευρωπαϊκή Ένωση στα πλαίσια του 
προγράμματος ΥΟΙΙΤΗ3ΤΑΒΤ, αποφασίζουμε: 

Καθορίζουμε τους όρους συνεργασίας του Ο.Α.Ε.Δ. με 
Πανεπιστημιακούς φορείς, για την εκπόνηση δύο μελετών 
στα πλαίσια του προγράμματος ΥΟΙΠΉ3ΤΑΒΤ, (ΤΟΟΕ- 
ΤΗΕΒ ΡΟΒ ν\/ΟΒΚ), ως εξής: 

1. Μελέτη για τους λόγους και τις αιτίες πρόωρης εγκα¬ 
τάλειψης του σχολείου από τους νέους (Ν. Αττικής). 

Η μελέτη θα διερευνήσει: 

α) Τον αριθμό, την κοινωνική διαστρωμάτωση και την 
περιοχή προέλευσης των νέων που εγκαταλείπουν πρό¬ 
ωρα το σχολείο στο Ν. Αττικής. 

β) Τους διάφορους λόγους και αιτίες, που ευθύνονται 
για την πρόωρη εγκατάλειψη του σχολείου από τους νέ¬ 
ους στο σύνολό τους και ανάλογα με την κοινωνική δια¬ 
στρωμάτωση και την περιοχή προέλευσης. 

γ) Την περαιτέρω πορεία και ειδικότερα τη θέση στην 
αγορά εργασίας των νέων που εγκαταλείπουν πρόωρα το 
σχολείο στο Ν. Αττικής. 

δ) Τις κοινωνικές επιπτώσεις του προβλήματος (περι¬ 
θωριοποίηση κ.λ.π.). 

ε) Τα μέτρα και τις ενέργειες που θα πρέπει να αναλάβει 
ο Ο.Α.Ε.Δ. 

2. Μελέτη για τις ανάγκες της αγοράς εργασίας σε νέες 
ειδικότητες (Ν. Αττικής). 

Η μελέτη: 

α) θα διερευνήσει τις τάσεις της ζήτησης και προσφο¬ 
ράς επαγγελμάτων και ειδικοτήτων κατά την επόμενη πε¬ 
νταετία οτο Ν. Αττικής. 

β) θα επισημάνει τα επαγγέλματα, για τα οποία το ισο¬ 
ζύγιο προσφοράς και ζήτησης θα είναι θετικό, αρνητικό ή 
ισοσκελισμένο στην επόμενη πενταετία 1997-2002. 

γ) θα επισημάνει και θα διερευνήσει τις νέες ειδικότη¬ 
τες, που θα έχουν θετική προοπτική ζήτησης στην αγορά 
εργασίας του Ν. Αττικής κατά την επόμενη πενταετία 
1997-2002. 

δ) θα επισημάνει και θα διαμορφώσει προτάσεις, σε 
σχέση με τα μέτρα και τις ενέργειες, που θα πρέπει να 
αναλάβει ο Ο.Α.Ε.Δ. 

3. Όροι συνεργασίας. 

3.1 Στο συνολικό κόστος κάθε μελέτης συμπεριλαμβά- 
νονται κάθε είδους νόμιμες κρατήσεις και επιβαρύνσεις, 
στις οποίες υπόκειται ο ανάδοχος. 

3.2 Το συνολικό κόστος των μελετών θα καταβληθεί 
από τον Ο.Α.Ε.Δ. και θα εισπραχθεί ακολούθως από την 
Ε.Ε. το μέρος που αναλογεί σε αυτήν. 

3.3 Ο ανάδοχος θα λάβει με την υπογραφή της σύμβα¬ 
σης το 50% του συνολικού κόστους της μελέτης σαν προ¬ 
καταβολή, ενώ το υπόλοιπο 50% θα καταβληθεί μετά την 
παραλαβή της μελέτης. 

3.4 Σε περίπτωση μη τήρησης των όρων της σύμβασης, 
ο ανάδοχος υποχρεούται να επιστρέφει το ποσόν που 
έλαβε σαν προκαταβολή. 

3.5 Η αξιολόγηση και παραλαβή της μελέτης θα γίνει 
από επιτροπή, σύμφωνα με τις διατάξεις του άρθρου 6 του 
Ν. 2224/94. 

3.6 Για την επιλογή του Πανεπιστημιακού φορέα, σαν 
αναδόχου εκπόνησης των μελετών, θα ληφθεί υπόψη: 

α) Η εμπειρία του φορέα και της ερευνητικής ομάδας σε 
εκπόνηση μελετών ανάλογου γνωστικού αντικειμένου. 

β) Η δομή, οι στόχοι, οι άξονες και η μεθοδολογία εκπό¬ 
νησης κάθε μελέτης, τα οποία θα περιγράφονται κατά την 
υποβολή της πρότασης από τον Πανεπιστημιακό ερευνη¬ 
τικό φορέα. 

3.7 Ο χρόνος παράδοσης κάθε μελέτης υπολογίζεται 
σε έξι (6) μήνες από την ημερομηνία ανάθεσης. 

3.8 Κάθε μελέτη θα πρέπει να παραδοθεί σε δέκα (10) 
αντίτυπα καθώς επίσης και σε ηλεκτρονική μορφή (δισκέ¬ 
τες). 

Οι μελέτες θα ανήκουν στην κυριότητα του Ο.Α.Ε.Δ. και 
της Ευρωπαϊκής Ένωσης. 

3.9 Οι προτάσεις των Πανεπιστημιακών φορέων, για την 
εκπόνηση των ανωτέρω μελετών, θα αξιολογηθούν από 
επιτροπή αποτελούμενη από τους: 

ι. Καρβούνη Γεώργιο, Γεν. Διευθυντή Ο.Α.Ε.Δ. 

ιι. Κουτρουμπή Ιωάννη, Διευθυντή Μελετών και Οργά¬ 
νωσης Ο.Α.Ε.Δ. 


ιιι. Αϊβαλιώτη Ιωάννη, Διευθυντή Εκπαίδευσης 
Ο.Α.Ε.Δ. 

ιν. Κολιόπουλο Ηλία, υπάλληλο Τμήματος Μελετών 
Ο.Α.Ε.Δ. και 

ν. Ραφτόπουλο Χαράλαμπο, υπάλληλο της Διεύθυνσης 
Απασχόλησης Ο.Α.Ε.Δ. 

Η απόφαση αυτή να κοινοποιηθεί καιδημοσιευθεί στην 
Εφημερίδα της Κυβερνήσεως. 

Αθήνα, 25 Οκτωβρίου 1996 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝ ΝΟΥ 

-♦- 

Αριθ. ΥΠΠΟ/ΔΙΟΙΚ/Β/51468 (7) 

Αποδοχή παραίτησης του Προέδρου του Δ.Σ. του Εθνικού 
θεάτρου Γ. Βέλτσου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις των άρθρων 1 και 3 του Ν. 2273/94 
(ΦΕΚ 233/Α') «Εθνικό θέατρο, Κρατικό θέατρο Β. Ελλά¬ 
δος και άλλες διατάξεις». 

2. Την αριθ. 33026/4.7.96 υπουργική απόφαση (ΦΕΚ 
575/Β716.7.96) με την οποία διορίστηκε ο Γιώργος Βέλ- 
τσος, ως Πρόεδρος του Δ.Σ. του Εθνικού θεάτρου. 

3. Την παραίτηση του Γεωργίου Βέλτσου, από τη θέση 
του Προέδρου του Δ.Σ. του Εθνικού θεάτρου, αποφασί¬ 
ζουμε: 

Αποδεχόμαστε την αίτηση παραίτησης του Γεωργίου 
Βέλτσου, Καθηγητή Παν/μίου, από τη θέση του Προέδρου 
του Διοικητικού Συμβουλίου του Εθνικού θεάτρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Οκτωβρίου 1996 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕϋΕΧ 223211 ΥΡΕΤΟΠ*ΡΑΧ 52 34 312 


_ ΠΛΗΡΟΦΟΡΙΕΣ 

ΚΕΝΤΡΙΚΗ ΥΠΗΡΕΣΙΑ 

_ Σολωμού 51 _ 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 


ΕΞΥΠΗΡΕΤΗΣΗΣ ΠΟΛΙΤΩΝ 

ΠΕΡΙΦΕΡΕΙΑΚΑ ΓΡΑΦΕΙΑ 

_ ΠΩΛΗΣΗΣ Φ.Ε.Κ. 

5225761 ΘΕΣΣΑΛΟΝΙΚΗ 

5230841 25ης Μαρτίου 21 Τ.Κ. 541 00 (03' 


5225761 

5230841 

5225713 

5249547 

5239762 

5248141 

5248188 

5248785 

5248320 


ΠΕΙΡΑΙΑΣ 

Νικήτα 6-8 Τ.Κ. 18531 
ΠΑΤΡΑ 

Κορίνθου 327 Τ.Κ. 262 23 
ΙΩΑΝΝΙΝΑ 

Διοικητήριο Τ.Κ. 454 44 
ΚΟΜΟΤΗΝΗ 

Δημοκρατίας 1 Τ.Κ. 691 00 


(031)423956 

4136402 

4171307 

(061)271249 

224581 

(0651)21901 

(0531)22637 

26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 16 σελίδες 100 δρχ. 

-Από 16 σελίδες και άνω προσαύξηση 100 δρχ. ανά βσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


1 -ν-Λ V. ·-- — Τ -~ - ■ 

Τεύχος __2531_ ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 30.000 δρχ. 1.500 δρχ.· 

Β' (Υπουργικές αποφάσεις κ.τλ.) 50.000 » 2.500 

Γ (Διορισμοί, απολύσεις κ.τλ. Δημ. Υπαλλήλων) 10.000 » 500 

Δ'(Απαλλοτριώσεις, πολεοδομία κτλ.) 50.000 - · 2.500 

Αναπτυξιακών Πράξεων (Τ.Α.Π.Σ.) 25.000 » 1.250 » 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 10.000 » 500 

Παράρτημα (Πίνακες επιτυχόντων διαγωνισμών) 5.000 » 250 

Δελτίο Βιομηχανικής Ιδιοκτησίας (Δ.Ε.Β.Ι.) 10.000 » 500 

Ανωτάτου Ειδικού Δικαστηρίου (Α.Ε.Δ.) 3.000 » 150 

Ανωνύμων Εταιρειών & Ε.Π.Ε. 150.000 » 7.500 

Προκηρύξεων Α.Σ.Ε.Π. 10 · 000 » _ 500 * _ 

ΓΙΑ ΟΛΑ ΤΑ ΤΕ ΥΧΗ ΕΚΤΟΣ Α.Ε. & Ε.Π.Ε. 120.000 » _ 6 000 * 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και 
σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπρσττεται στην Αθήνα από το Ταμείο του ΤΑ¬ 
ΠΕΤ (Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρημ ατικά γραμμάτια δεν γίνονται δεκτά. _ 

Οι υπηρεσίες κοινού λειτουργούν καθημερινό από 08.00 έως 13.30 _ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




